PTL-PALVELUJÄRJESTÖ ESITTÄÄ
KATSO JA USKO
Jumalan rauhaa! Tervetuloa ohjelman pariin!
Olen Tommy Lilja, PTL-palvelu- järjestön perustaja ja johtaja.
Tänään vien teidät Sambiaan kuparivyöhykkeelle.
Sambiassa on kuparivyöhyke, jossa oli kuparikaivoksia.
Se oli köyhää aluetta. Meillä oli siellä kokoussarja. Monet parantuivat.
Saamme tänään nähdä joitakin parantumisia.
Sitten teen jotakin erityistä. Kerron, miten minä pelastuin.
En ole ollut aina uskossa. Olin 28, kun pelastuin.
Perheeni oli sekulaari, -
kun Jumala tuli elämääni.
Kaikki, mitä nykyään teen, on sen ansiota, että hän löysi minut.
Kun aika oli oikea, Jumala ilmoitti Poikansa Jeesuksen minulle.
En uskonut mihinkään. Kun löysin Jeesuksen, -
elämäni muuttui.
Tahdon teidän näkevän, mitä Jeesus tekee kautta maailman.
Sitten tahdon, että uskotte. Olkaa kärsivällisiä kanssani.
Kuunnelkaa todistukseni. Se muutti elämäni.
Minulla ei ollut elämässäni isoja ongelmia.
Olin hyvin menestyvä, -
mutta kun Jeesus tuli elämääni, sain uuden suunnan.
Siksi puhun sinulle tänään.
Tie, jolle Hän asetti minut yli 20 vuotta sitten, toi minut tähän.
Saan puhua ja todistaa, että Jeesus elää!
Hän tahtoo sinut nyt.
Parantui niveltulehduksesta
Tänä iltana Jeesus otti pois kivun.
Hyppele.
Syöpä on poissa.
Jumala tekee suuria asioita!
Tällä nuorella miehellä oli syöpä vatsassaan.
Kun rukoilit syöpäsairaiden puolesta, -
mies uskoi Herraan. Syöpä on poissa.
Missä syöpä oli? Tuntuiko se käteen?
Tuntuiko se aiemmin käteen? - Kyllä.
Tunnetko sen nyt? - En.
Painele sitä.
Naisen munuaiset parantuivat. Leikkaus peruttiin.
Nainen on kärsinyt munuaisviasta kymmenen vuoden ajan.
Hänen oli määrä mennä leikkaukseen.
Kun hän tuli kokoukseen, koko kehoa särki.
Kun rukoilit, Herra kosketti häntä ja hän parantui kokonaan.
Nainen parantui. Lääkärit monessa maassa olivat epäonnistuneet.
Kerronko oikein hyviä uutisia?
Naisella oli ollut terveysongelmia 15 vuoden ajan.
Häntä on hoidettu sairaaloissa Malawissa, Zimbabwessa -
ja muissa naapurimaissa. Mikään ei ole auttanut.
Hän ei ole pystynyt istumaan 20―30 minuuttiin ilman vaivoja.
Tänä iltana Jumala kosketti häntä. Hän parantui.
Poika ei ole nähnyt.
Poika ei ole nähnyt silmillään hetkeen.
Tänä iltana hän sai näkönsä takaisin Jeesuksen nimessä.
Mies ei ole nähnyt.
Lääkärin lausunto: syöpä. Jeesus paransi.
Kävin sairaalassa lääkärin vastaan- otolla. Aioin mennä leikkaukseen.
Oloni on parempi. Kipu on poissa.
Kuka on ottanut pois kivun? Jeesus!
Nainen oli sokea vuoden ajan. Nyt hän näkee.
Nainen ei ole nähnyt vuoteen ja neljään kuukauteen.
Tänään rukouksen jälkeen hän alkoi nähdä.
Silmät ja niveltulehdus parantuivat.
Nainen on kärsinyt neljän vuoden ajan niveltulehduksesta.
Hänen jalkojaan on särkenyt ja poltellut.
Hän ei ole myöskään nähnyt kunnolla.
Rukouksen jälkeen hän alkoi nähdä.
Nosta kätesi.
Upeita ihmeitä. Sanoinhan, että Jeesus elää.
Näemme hetken kuluttua lisää ihmeitä Kitwestä kuparivyöhykkeeltä.
Ensin vastaan kysymykseen, joka minulle esitetään hyvin usein.
Miten kaikki alkoi?
Luen, mitä Paavali kirjoitti galatalaisille -
Gal. 1:15:ssä:
"Mutta kun hän, joka äitini kohdusta saakka on minut erottanut" -
"ja kutsunut armonsa kautta, näki hyväksi ilmaista minussa Poikansa," -
"että minä julistaisin evankeliumia hänestä pakanain seassa," -
"niin minä heti alunpitäenkään en kysynyt neuvoa lihalta ja vereltä," -
"enkä lähtenyt ylös Jerusalemiin niiden luo," -
"jotka ennen minua olivat apostoleja," -
"vaan menin pois Arabiaan ja palasin taas takaisin Damaskoon."
Olen kasvanut maallistuneessa kodissa Ruotsissa.
Perheessäni, ystäväpiirissäni ja kulttuurissani ei uskottu mihinkään.
Kuuluimme kristilliseen kirkkoon, mutta emme olleet kristittyjä.
Joistakuista se saattaa kuulostaa omituiselta, -
mutta niin se oli.
Meidät kastettiin vauvoina, mutta meille se oli nimenantotilaisuus.
Emme pitäneet kirkkohäitä.
Tavallisesti ihmiset kävivät toisen kerran kirkossa, kun he kuolivat.
Kaksi kertaa riitti: Kasteessa kävimme hakemassa nimen.
Toinen kerta oli hautajaisissa.
Sellaista elämäni oli. Elämäni oli hyvää.
Minulla oli hyvä työura.
Olin tavannut Carinan, josta tuli myöhemmin vaimoni.
Hänkin oli samanlaisesta taustasta.
Kun olin yliopistossa, -
tapasin kristityt kaksoset, joiden nimet olivat Håkan ja Christa.
He puhuivat Jeesuksesta. En ollut kovin kiinnostunut.
He haastoivat minut kerran rukoilemaan.
Olin 28-vuotias. Valehtelin heille, etten ollut ikinä rukoillut.
Toki olin lapsena rukoillut joskus. He kehottivat minua rukoilemaan.
Sinä iltapäivänä palasin kotiin.
Harrastin kehonrakennusta. Olin silloin paljon isompi kuin nykyään.
Halusin kilpailla kehonrakennuksessa.
Polvistuin. Tunsin yhden raamatunpaikan.
Jeesus sanoi siinä, että jos etsitte, niin te löydätte.
Niinpä rukoilin.
Sanoin: "Jeesus, jos olet olemassa, etsi minut," -
"sillä olet sanonut: 'Etsivä löytää.'"
Mitään ei tapahtunut.
Minua nolotti rukoilla. Minua nolotti vielä enemmän, kun olin rukoillut.
Olin yksin huoneistossani. Silti minua nolotti.
Olin kehonrakentaja, ylpeä mies.
Ajattelin, etten tarvinnut Jumalaa.
Olin mies, omin avuin menestyvä mies. Se oli kulttuurimme.
Kulttuurissamme mies oli tosimies, -
jos hänellä oli Volvo, hän menestyi omin avuin -
ja hän pystyi juomaan ison viinapullon.
Olin käynyt kouluja, ja minulla oli ura.
Kun rukoilin, jotakin alkoi tapahtua.
Aloin nähdä unia.
Niitä tuli yö toisensa jälkeen.
Näin hurjia painajaisia paholaisesta.
En edes uskonut paholaiseen. Unessa paholainen ajoi minua takaa.
Kun heräsin, olin hiestä märkä, peloissani ja vapiseva.
Corina kysyi: "Mikä sinulla on hätänä?"
Kerroin näkeväni hurjia painajaisia yö toisensa jälkeen.
En edes uskonut paholaiseen, mutta se tuntui todelliselta.
Se ajoi minua takaa.
Sitä jatkui noin kolme vuotta.
Sitten tapahtui jotakin erityistä.
Eräänä yönä, kun nukuin, huoneeseeni tuli jotakin.
Kuuntele tarkasti. Tämä on totta.
En halunnut pelastua enkä muuttua uskovaksi.
Huoneeseeni ilmestyi valo.
Kun heräsin, huoneessani oli valkeus.
Se oli hyvin kirkas, kirkkaampi kuin aurinko.
Jos katsoo aurinkoon, silmiin sattuu.
Tämä valo oli kirkkaampi kuin aurinko.
Silti siihen pystyi katsomaan. Se oli kaunis katsella.
Se puhui minulle, ei korvin kuultavasti vaan sydämeen.
Ääni sanoi ja sai minut ymmärtämään, -
että Jumala elää ja Jeesus on Hänen Poikansa.
Siinä oli kaikki: Jumala elää. Jeesus on Hänen Poikansa.
Kun heräsin seuraavana aamuna, -
tiesin jotakin mutten ymmärtänyt, miksi tiesin sen.
Nykyään kyllä ymmärrän. Tiesin, että Jumala oli olemassa -
ja että Jeesus on Hänen Poikansa. Se oli tietoa, joka oli sisälläni.
En halunnut, että minusta tulee uskova kristitty.
Nyt jokin oli jostakin syystä tullut elämääni.
Minulla oli tieto. En voinut kieltää sitä.
Tiesin, että Jumala loi Taivaan ja maan -
ja että Hänellä on Poika, Jeesus. Minä uskoin Häneen!
Elämäni suunta kääntyi kokonaan.
Kerron siitä lisää, -
mutta ensin näytän ihmeitä kuparivyöhykkeeltä Sambiasta.
Tyttö otti vastaan Jeesuksen Vapahtajanaan ja Herranaan.
Mikä on nimesi?
Otitko Jeesuksen vastaan tänä iltana? - Otin.
Miltä se tuntui?
Hyvältä.
Tunnetko Hänet sisälläsi? - Kyllä.
Tästä päivästä eteenpäin Jeesus on ystäväsi.
Aina kun tarvitset ystävää, voit sanoa: "Jeesus."
Vaikka et näe Häntä, Hän on lähelläsi. Hän auttaa.
Tiedätkö? Jeesus on paras. Ei ole ketään Häntä vahvempaa.
Sulje silmäsi. Rukoilen, -
että Jeesuksen Henki koskettaa sinua.
Isä, Jeesuksen nimessä, kosketa tyttöä Hengelläsi.
Pyhä Henki tulee.
Puhukaa kielillä. Päästäkää se ulos.
Katkaisen saatanan kahleet Jeesuksen nimessä!
Veli oli huumekoukussa.
Ääni käski hänen lopettaa tänä iltana.
Jumala kosketti häntä.
Katkaisen riippuvuuden kahleet.
Jeesuksen Kristuksen voima koskettakoon sinua!
Sulje silmäsi.
Jeesuksen nimessä, riippuvuuden demonit, -
sidon teidät, murran voimanne Jeesuksen nimessä.
Nyt!
Jeesuksen Henki tulee kehoosi tässä hetkessä.
Ota vastaan Jeesuksen voima.
Lisää! Lisää! Lisää! Lisää!
Täällä on hyvä todistus.
Veli on kärsinyt silmävaivoista.
Hän on käynyt Kitwen keskussairaalassa kahdesti.
Sanotko, että Jumala kosketti silmiäsi?
Mistä tiedät sen?
Minulla on ollut aina silmävaivoja. Kävin Kitwen keskussairaalassa.
Mistä tiedät, että olet parantunut?
Näen selvemmin. Näen käteni.
Etkö aiemmin nähnyt kättäsi?
Nyt näet selvemmin.
Kuka teki tämän? Jeesus.
Jeesus elää!
Ne olivat upeita ihmeitä.
Se, mitä minä teen tänään, on tulosta sen illan tapahtumista.
En halunnut olla kristitty. En halunnut mennä kirkkoon.
Olin kouluttautumassa historian tohtoriksi.
Olin opettaja ja peruskoulun rehtori Ruotsissa.
Minulla oli hieno ura.
Olin aloittamassa tohtorinopintoja yliopistossa.
Sitten jokin muuttui. Menin USA:han opiskelemaan teologiaa.
Elämäni suunta muuttui.
Minussa jokin taisteli vastaan, -
mutta sisälläni oleva voima oli vahvempi kuin lihani.
En tiedä, onko tämä teistä ymmärrettävää.
Minä, Tommy lihassa, halusin jotakin muuta.
Sisälläni oli voima.
Se vei minut paikkaan, jonne en aluksi olisi halunnut mennä.
Se vei minut seurakuntaan ja Pyhän Hengen kasteen läpi.
Se vei minut vesikasteelle. Se vei minut pois yliopistosta.
Se vei minut teologian koulutukseen. Se ohjasi minut pastoriksi.
Se vei minut lähetyskentille. Se vei minut perustamaan raamattukouluja.
Se vei minut auttamaan juutalaisia palaamaan Israeliin.
Jokin muuttui. Sisälleni tuli jokin voima.
Se oli luova voima. Se toimi minussa.
Kyse ei ollut minun tahdostani.
Jonkun toisen tahto valtasi minut.
Aloitin projekteja toinen toisensa jälkeen.
En halunnut tehdä niitä, mutta sisälläni jokin teki ne.
Nykyään toimimme maailmanlaajuisesti.
Nykyään ymmärrän paremmin. Tämä on sitä, mitä haluan tehdä.
Oli kuuden tai seitsemän vuoden ajanjakso, -
jolloin kävin taistelua.
En tiedä, olenko ainoa ihminen maailmassa, -
mutta en tiedä monestakaan, joka olisi kamppaillut samalla tavalla.
Minussa jonkin piti kuolla. Se kuoli 7 vuoden kuluttua uskoontulosta.
Annoin periksi ja luovutin koko elämäni Jeesukselle.
On ihana työskennellä yhdessä Jeesuksen kanssa.
Kun katson peiliin, ymmärrän, ettei tämä ole omaa ansiotani.
En ota itselleni minkäänlaista kunniaa siitä, mitä teen kaikkialla maailmassa.
Minulla on paljon ystäviä ja työtovereita.
Jumala toimii. Saamme resursseja ja voimaa.
Ymmärrän, ettei se ole omaa ansiotani.
Jos asia olisi ollut minusta kiinni, tekisin nyt jotakin aivan muuta.
Jumala tekee työtään minussa. Sitä Paavali sanoo Galatalaiskirjeessä.
Paavali sanoi: "Minut kutsuttiin," -
"kun olin vielä äitini kohdussa."
"Kesti aikaa, ennen kuin Jumala ilmaisi minulle Jeesuksen," -
"jotta voin julistaa evankeliumia pakanoille."
Sama pätee minun elämääni.
Minäkin sain kutsun, kun olin äitini kohdussa.
Kun Hän näki hyväksi, Hän ilmaisi minussa Jeesuksen Kristuksen, -
jotta alkaisin toteuttaa Jumalan antamaa tarkoitusta.
Sama pätee sinuunkin. Jumala rakastaa sinua.
Jumalalla on varallesi hieno suunnitelma.
Hän haluaa sinun astuvan siihen, että Hänen suunnitelmansa toteutuisi.
Se on hieno suunnitelma.
Tämä on elämääni.
Jumala antoi minulle tämän elämän. En ikinä vaihtaisi sitä muuhun.
Tämä on paras elämä, jota voin elää.
Sama pätee sinuun. Jumalan tarkoittama elämä on aina paras, -
koska Jumala on Jumala. Siunausta!
Tilaa ilmainen lahja pastori Tommy Liljalta.
Olen Addis Abebassa, Etiopian pääkaupungissa.
Joitakin vuosia sitten Jumala sanoi minulle:
"Kirjoita kirja siunauksista, joita minulla on varattuna kansalleni."
"Älä kirjoita pelkästään kymmenyksistä."
Tässä kirjassa ei käsitellä kymmenyksiä kannesta kanteen.
Kirjassa opetetaan, miten voi saada asioita, -
joita Jumalalla on varattuna sinulle Jeesuksessa Kristuksessa.
Jumala kehotti myös jakamaan kirjaa ilmaiseksi.
Olemme jakaneet tuhansia kirjoja. Se on käännetty monille kielille.
Tänään tarjoan kirjaa. Tilaa se.
Lue se, jotta voit saada asioita, -
joita Jumalalla on varattuna sinulle Jeesuksessa Kristuksessa.
Kirjan tilaaminen on yksinkertaista.
Sen voi tilata minulta osoitteesta info@ptlministries.org
Sitä voi tilata myös kotisivuiltamme osoitteesta www.ptlministries.org
Hanki kirja!
PTL-palvelujärjestö: tehdään työtä yhdessä!
Yksi ajaa pakoon tuhat, kaksi kymmenentuhatta.
Suomennos: Marianne Tenetz